**Online dobíjanie a vybavenie čipovej karty**

ARRIVA Nové Zámky, zabezpečujúca verejnú dopravu prímestskými linkami v Nitrianskom kraji a mestskú hromadnú dopravu v mestách Nové Zámky, Komárno, Levice, Šaľa, Štúrovo. Šurany a Šahy priniesla pre cestujúcich novinku. Držitelia čipových kariet si môžu dobiť dopravnú kartu online z pohodlia domova, bez potreby mať so sebou hotovosť. Cestujúci si prostredníctvom [e-shopu](https://www.ubian.sk/dobit-kartu?iframe=true) vedia dobiť kredit, ale aj zakúpiť novú čipovú kartu. Zároveň si môžu online kontrolovať zostatok, zrealizované dopravné transakcie a informácie o karte.

**Ako si viete ČIPOVÚ KARTU objednať online?**

Požiadať o vydanie čipovej karty je možné aj z pohodlia domova online na stránke [Kúp si dopravnú kartu cez internet | Ubian.sk.](https://www.ubian.sk/kupit-kartu)

Svoju kartu si môžete zároveň online spravovať, kontrolovať zostatok a svoje dopravné transakcie a informácie o karte.

Po prihlásení sa na [stránke](https://www.ubian.sk/kupit-kartu) postupujte nasledovne:

* ak nemáte vytvorený účet, zaregistrujte sa
* požiadajte o vydanie novej karty vyplnením žiadosti, doložením požadovaných dokladov a uhradením poplatku
* po vyhotovení čipovej karty Vám bude zaslaná na zadanú adresu

**Koľko zaplatíte pri vybavení čipovej karty online?**

Pri požiadaní o vydanie čipovej karty online je potrebné zaplatiť uvedené poplatky:

* poplatok za vydanie karty 4 €
* vklad na kartu, minimálny objem dobitia karty je 5 €
* poplatok za doručenie čipovej karty poštou 2 €

Úhrada poplatku je možná prostredníctvom platobnej karty.

**Ako si viete ČIPOVÚ KARTU dobiť online?**

Dobitie čipovej karty z pohodlia domova je jednoduché a na pár klikov. Po registrácii na webstránke alebo v aplikácii [Ubian](https://www.ubian.sk/dobit-kartu) si cestujúci jednoducho pridá svoju existujúcu čipovú dopravnú kartu a následne si môže dobiť kredit. Minimálna hodnota dobitia kreditu je 5 eur, minimálna výška dobitia kreditu je rovnaká ako v zákazníckych centrách alebo priamo v autobuse. Kredit bude na kartu pripísaný do 3 hodín.

Informácie o čipovej karte nájdete [TU.](https://arriva.sk/nove-zamky/cipova-karta/)

Informácie o službách spoločnosti ARRIVA získate aj prostredníctvom e-mailu informacie@arriva.sk alebo na linke Zákazníckej podpory **+421 915 733 733**od pondelka do nedele, a to aj počas sviatkov či víkendov, v čase od 8:00 do 20:00.

ARRIVA Nové Zámky